《赠赵侍御》
唐代·张说

禄放迹异端，偏荒事同蹇。苟忘风波累，俱会云壑践。

险式压西湖，侨庐对南岘。夜楼江月入，朝幌山云卷。

山势远涛连，江途斜汉转。坐啸予多暇，行吟子独善。

并辔躧郊郭，方舟玩游演。虚声万籁分，水色千里辨。

不知岸阴谢，再见春露泫。绿壤发欣颜，华年助虫篆。

上世时难接，古人情可选。泊渚烦为媒，多才怨成褊。

长沙鵩作赋，任道可知浅。请从三已心，荣辱两都遣。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。